**Liturgy snein 27 july 2025 - Achlum**

**LITURGY:**

**FOAR DE TSJINST: 122**

3. Freegje om de frede foar dy stêd,

bid dy’t dêr wenje wolfeart ta,

lit dy’t dy leavje frede ha

en rest, omdat de Hear dy rêdt.

Jeruzalem, o gouden dei,

as ik dyn poarten yngean mei,

mei al Gods folk under syn hoede!

Om broer en freon dy’t ik dêr fûn,

om ’t hillich hûs fan Gods ferbûn

sykje ik aloan foar dy it goede

**YNTOCHTSLIET : 825**

2. Want Hy dy’t alles rôp út neat,

de himel foarme en foege,

en fan waans macht en hege steat

de hiele skepping tsjûget,

Hy hat gjin timpel ta syn honk,

hoe soe dy’t ús it libben skonk

de geunst fan minsken hoege?

3. Hy dy’t syn amme yn ús lei

en him oan ús ferbûn hat,

dy’t alle bern fan Adams skaai

ien doel yn’t libben jûn hat:

te wenjen op syn goede wrâld

en goed te wezen foar inoar

om’t ús syn leafde fûn hat.

4. Hy hat ús tiid en romte jûn,

genôch om Him te finen.

Hy sjocht ús as wy taaste yn’t rûn

en sykje lykas blinen

nei Him út wa’t ús libben is.

Skielk stapt Er út ’e tsjusternis

en sil syn leafde ús fine.

**STILLE BEA**

**FOATUM EN GROET**

**PSALMBEA 150**

1. Loovje God yn ’t hillichdom!

Rop syn namme oeral om,

heger as it firmamint,

fierder as de sinne rint.

Al wat libben hat op ierde,

loovje Him yn syn hielal

foar syn wûnders sûnder tal.

Wol Him earje en hulde biede!

*Halleluja.*

*Loovje God yn syn hillichdom,*

*loovje Him yn syn machtich ferwulft,*

*loovje Him om syn machtige dieden,*

*loovje Him, machtich en grut dat Er is,*

*loovje Him mei de klang fan ’e rammehoarn,*

*loovje Him mei harp en liere,*

*loovje Him mei tromme en dûns,*

*loovje Him mei snaren en fluit,*

*loovje Him mei slaande bekkens,*

*loovje Him mei sketterjende bekkens,*

*al wat sykhellet, loovje de Heare.*

*Halleluja.*

2. Rammehoarn mei sterke stim,

harp en siter, loovje Him.

Lit de wrâld yn wille wei

sjonge en dûnsje troch de dei

by de bekkens en de lieren.

Set by tromme en tamboeryn

heech it halleluja yn

om in feest foar God te fieren!

**FERMOEDSOENINGSBEA**

**WURD FAN FERJOWING**

**LIET : 113**

2. Syn hearlikheid en gloarje giet

fier boppe alles wat bestiet.

Hy sjocht fan boppe loft en wolken

heech út ’e himel op ús del,

wat lyts is, is by Him yn tel.

Loovje Him, ingels en jim, folken!

**WURD FAN TANKBERENS**

**LIET : 113**

3. Wa’t ûnder lei yn stof en slyk

dy wurdt oan eallju hast gelyk.

De unfruchtb’re frou krijt wat se winske.

Hoe mocht har hert, yn langst ferlern,

oan de ein de memmewille sjen.

Sjong no jim halleluja, minsken!

**BEA OM DE GEAST**

**SKRIFTLÊZING : Jes. 35**

**LIET : Ges.111 (Bondel 1938=JdH 661)**

1

Oer droege’en toarre woestenije

sil straks in grutte freugde gean;

It sânfjild sil ta bougrûn dije

en as in roas te bloeijen stean.

Fan hill’ge blidens sil hja tille

trochstreamd fan grutte libbenswille,

dy’t nea ferwylget of fergiet;

hja sil de wûnders fan ‘e Heare

oanskôgj’en tsjûgje fan Syn eare

mei jubeljend oerwinningsliet.

2

Fersterkje no de slappe hannen

en set him fêst, de wiffe foet;

sis al wa’t lijt yn smert en bannen:

kom eangje net, hè goede moed!

De grutte Rêder is op kommen,

Hy het jim bange klacht fernommen,

geneed’en wierheid nimt Er mei;

Hy sil Syn folk ferlossing bringe,

de boeien brekke dy’t jim twinge;

Hy liedt jim út it tsjinsthûs wei.

**TEKST :**

**PREEK**

**LIET : Ges.111 (Bondel 1938=JdH 661):**

3

Dan sil in wrâld fan ljocht en frede

Foar bline eagen iepen gean;

Dan sil de dôven Jo genede

En ’t boadskip fan Jo heil ferstean.

De kreup’le sil fan freugde springe,

De stomme sil Jo hulde bringe,

Hosanna sjonge ta Jo lof;

en streamen libben wetter rinne

al rûzjend troch it ûnlân hinne,

as wie ’t opnij yn Edens hôf.

4

En op ‘e brede baan nei boppen

giet no Gods hillich folk fuortoan,

dat frijkocht waard, ferlost en roppen,

by tûzenen op Sion oan.

God het har lêste eangst ferjage,

de triennen út har eagen fage,

dy’t strielje no fan blide glâns;

hja jubelje de himel iepen

mei iiv’ge blydskip om har sliepen,

in altiid griene gloarjekrâns.

**BEA ôfsletten mei:**

God fan fier en hein ús Heit,

dat wy hilligje jo namme,

ûnder ús sa faak ûntwijd,

troch jo eigen bern beskamme.

Bûch de folken nei jo wet,

lit jo ryk op ierde komme.

Byn jo wil ús op it hert

en wy sykhelje ferromme.

Jou ús hjoed ús deistich brea

en ferjou wat wy misdiene,

sa’t ek wy ferjûn ha, Hear,

al dy’t skuldich foar ús stiene

Lit oer ús gjin neare nacht,

lied ús net yn blyn begearen.

Binne wy yn duvels macht,

Hear, ferlos ús fan ‘e kweade.

God fan fier en hein ús Heit,

wûnder heimnis is jo namme,

grut yn krêft en hearlikheid,

oant yn alle tiden. Amen

**KOLLEKTE**

**SLOTLIET : 216**

1. Dit is in moarntiid as oait de earste

’t Liet fan ’e klyster makket God grut.

Tank foar it sjongen, tank foar de moarntiid,

beide ûntspringe nij oan it wurd.

2. Dauwe oer de ierde, sinne fan boppen,

hearlike hôftún, rook fan alear.

Tank foar de beammen, blommen en fruchten,

al wa’t hjir omrint, moetet de Hear.

3. Dei fan myn libben, ljocht foar myn eagen,

ljocht dat al fonkele dêr’t Eden lei.

Priizgje in ’e moarntiid God foar syn skepping,

priizgje bliermoedich syn nije dei.

**SEGENBEA**